

**ประกาศวิทยาลัยพยาบาลบรมราชชนนี พะเยา**

เรื่อง หลักเกณฑ์และวิธีการรับสมัครและคัดเลือก อาสาสมัครสาธารณสุขประจำหมู่บ้าน (อสม.)

บุตรอาสาสมัครสาธารณสุขประจำหมู่บ้าน (บุตร อสม.) และบุคคลทั่วไป

เข้าศึกษาหลักสูตรประกาศนียบัตรผู้ช่วยพยาบาล ปีการศึกษา ๒๕๖๖

ตามที่กระทรวงสาธารณสุข มีนโยบายสนับสนุนให้อาสาสมัครสาธารณสุข (อสม. และ อสส.) ได้เข้าศึกษาหลักสูตรประกาศนียบัตรผู้ช่วยพยาบาล เพื่อยกระดับความรู้ความสามารถในการดูแลประชาชน และเปิดโอกาสให้บุตรของอาสาสมัครสาธารณสุข (อสม.และ อสส.) ได้เข้าศึกษาในหลักสูตรประกาศนียบัตรผู้ช่วยพยาบาล เพื่อสร้างขวัญกำลังใจแก่ อาสาสมัครสาธารณสุขที่สนับสนุนการดำเนินการในระบบสุขภาพอย่างต่อเนื่อง ในการนี้สถาบัน พระบรมราชชนก จึงมีนโยบายให้คณะพยาบาลศาสตร์ รับอาสาสมัครสาธารณสุข (อสม.และ อสส.) และ บุตรของอาสาสมัครสาธารณสุข (อสม.และ อสส.) เข้าศึกษาหลักสูตรประกาศนียบัตรผู้ช่วยพยาบาล ในปีการศึกษา ๒๕๖๖ จำนวน ๒,๕๐๐ คน โดยกระจาย จำนวนการรับผู้เข้าศึกษาให้ใกล้เคียงกันตามสัดส่วนประชากรในแต่ละจังหวัด รวมทั้งจัดให้ผู้เข้าศึกษาได้ศึกษาในจังหวัดหรือพื้นที่ใกล้เคียงภูมิลำเนาของผู้เข้าศึกษา

วิทยาลัยพยาบาลบรมราชชนนี พะเยา ได้รับมอบหมายให้ผลิตหลักสูตรประกาศนียบัตรผู้ช่วยพยาบาล รุ่นที่ 2 ปีการศึกษา 2566 จำนวน 120 คน ตามแผนการกระจายการรับผู้เข้าศึกษาในหลักสูตรประกาศนียบัตรผู้ช่วยพยาบาล โดยมีรายละเอียดดังต่อไปนี้

1. **อาสาสมัครสาธารณสุขประจำหมู่บ้าน(อสม.)และบุตรอาสาสมัครสาธารณสุขประจำหมู่บ้าน(บุตร อสม.)** จำนวน 85 คน

1.1 อาสาสมัครสาธารณสุขประจำหมู่บ้าน (อสม.)/บุตรอาสาสมัครสาธารณสุขประจำหมู่บ้าน (บุตร อสม.) จังหวัดเชียงราย จำนวน 60 คน

1.2 อาสาสมัครสาธารณสุขประจำหมู่บ้าน (อสม.)/บุตรอาสาสมัครสาธารณสุขประจำหมู่บ้าน (บุตร อสม.)จังหวัดพะเยา จำนวน 25 คน

1. **บุคคลทั่วไป จำนวน 35 คน**

ดังนั้น เพื่อให้การดำเนินการรับสมัครและคัดเลือกเข้าศึกษา ให้บรรลุตามวัตถุประสงค์และเป็นไปด้วยความเรียบร้อยจึงมีหลักเกณฑ์และวิธีการรับสมัครและคัดเลือก ไว้ดังต่อไปนี้

**ประเภท อาสาสมัครสาธารณสุข (อสม.) / บุตรอาสาสมัครสาธารณสุข (บุตร อสม.)**

1. คุณสมบัติ

๑.๑ คุณสมบัติทั่วไป

๑.๑.๑ อาสาสมัครสาธารณสุข (อสม.) มีอายุ ๑๘ - ๕๐ ปี

1.1.2 บุตรอาสาสมัครสาธารณสุข (อสม.) มีอายุ ๑๖ - ๓๕ ปี นับถึงวันเปิดภาคการศึกษา

/1.1.3 อาสาสมัคร...

๑.๑.3 อาสาสมัครสาธารณสุข (อสม.) ที่ใช้สิทธิ์ในการสมัครในแต่ละวิทยาลัย ต้องมีภูมิลำเนาตามทะเบียนบ้านอยู่ในจังหวัดที่ได้รับการจัดสรรให้เข้าศึกษาในวิทยาลัยพยาบาลตามที่คณะพยาบาลศาสตร์ สถาบันพระบรมราชชนก กำหนด

๑.๑.4เป็นผู้สำเร็จการศึกษาไม่ต่ำกว่าระดับมัธยมศึกษาปีที่ 6 หรือเทียบเท่าตามหลักสูตรที่ กระทรวงศึกษาธิการ รับรอง

๑.๑.5 เป็นผู้มีสุขภาพร่างกายและจิตใจที่สมบูรณ์ มีบุคลิกภาพที่เหมาะสม ไม่มีความพิการ หรือผิดปกติทางด้านร่างกายและจิตใจ อันเป็นอุปสรรคต่อการศึกษา และการประกอบอาชีพ

๑.๑.6เป็นผู้มีความประพฤติดี ไม่เคยมีชื่อเสียงเสียหาย ไม่เคยถูกลงโทษจำคุกโดยคำ พิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษและไม่เป็นผู้ที่ถูกลงโทษเนื่องจากการกระทำความผิดหรือร่วมกระทำการทุจริตในการสอบวัดความรู้เพื่อสมัครเข้าศึกษาในสถาบันใดๆ

๑.๑.7 ไม่เป็นภิกษุ สามเณร และนักบวช ตามคำสั่งมหาเถรสมาคม ที่ ๑/๒๕๖๔ ลงวันที่ ๒๘ กันยายน ๒๕๖๔ เรื่อง กรณีพระภิกษุสามเณรเรียนวิชา หรือสอบแข่งขัน หรือสอบคัดเลือกอย่างคฤหัสถ์ พ.ศ.๒๕๖๔

๑.๒ คุณสมบัติเฉพาะ

ปฏิบัติหน้าที่เป็นอาสาสมัครสาธารณสุข (อสม.) มาแล้วไม่น้อยกว่า ๑ ปี นับถึงวันที่สมัคร กรณีใช้โควตาบุตรอาสาสมัครสาธารณสุข (อสม.) ต้องเป็นบุตรโดยสายเลือดหรือบุตรบุญธรรมตามกฎหมาย

๒. วิธีรับสมัคร อาสาสมัครสาธารณสุข (อสม.) / บุตรอาสาสมัครสาธารณสุข (บุตร อสม.)

๒.๑ วิทยาลัยจัดทำปฏิทินการรับสมัครอาสาสมัครสาธารณสุข (อสม.) / บุตรอาสาสมัครสาธารณสุข (บุตร อสม.) เข้าศึกษาและประชาสัมพันธ์ให้โรงพยาบาลส่งเสริมสุขภาพตำบล สาธารณสุขอำเภอ สำนักงานสาธารณสุขจังหวัด หรือหน่วยงานที่เกี่ยวข้อง ตามเขต จังหวัดที่ได้รับการกระจายในการรับผู้เข้าศึกษา

๒.๒ อาสาสมัครสาธารณสุข (อสม.) / บุตรอาสาสมัครสาธารณสุข (บุตร อสม.) ที่มีความสนใจเข้าศึกษา ตรวจสอบคุณสมบัติตามเกณฑ์ที่กำหนด

๒.๓ ผู้สมัครแจ้งความประสงค์เข้าศึกษากับผู้อำนวยการโรงพยาบาลส่งเสริมสุขภาพตำบลที่สังกัดผู้ที่ได้รับมอบหมาย พร้อมยื่นใบแสดงความจำนงสมัครเข้ารับการคัดเลือก ติดรูปถ่ายหน้าตรง ไม่สวม แว่นตาดำ ขนาด ๓ x ๔ เซนติเมตร ถ่ายไม่เกิน ๖ เดือน ถึงวันรับสมัครเสนอผู้อำนวยการโรงพยาบาลส่งเสริมสุขภาพตำบล ผู้อำนวยการศูนย์บริการสาธารณสุขหรือผู้ที่ได้รับมอบหมาย ลงลายมือชื่อ และผู้สมัครลงลายมือชื่อให้ครบถ้วนโดยเอกสารประกอบ การสมัคร มีดังนี้

๑) ใบแสดงความจำนงสมัครเข้ารับการคัดเลือก ติดรูปถ่ายหน้าตรง ไม่สวมแว่นตาดำ ขนาด ๓ x ๔ เซนติเมตร ถ่ายไม่เกิน ๖ เดือน ถึงวันสมัคร และลงลายมือชื่อให้ครบถ้วน

(ตามเอกสารแนบ ๑)

๒) สำเนาบัตรประจำตัวประชาชน

๓) สำเนาทะเบียนบ้าน

๔) สำเนาวุฒิการศึกษา

๕) สำเนาบัตรประจำตัวอาสาสมัครสาธารณสุข (อสม.)

/6) หนังสือรับรอง...

๖) หนังสือรับรองคุณสมบัติการปฏิบัติหน้าที่อาสาสมัครสาธารณสุข(อสม.)โดยผู้อำนวยการโรงพยาบาลส่งเสริมสุขภาพตำบล หรือผู้อำนวยการศูนย์บริการสาธารณสุข

(เอกสารแนบ ๒)

7) หลักฐานการเปลี่ยนชื่อ ชื่อสกุล (ถ้ามี)

8) เอกสารอื่น ๆ (ถ้ามี)

๒.๔ ผู้สมัครส่งเอกสารการสมัครให้วิทยาลัยพยาบาลตามเวลาที่กำหนด

๒.๕ วิทยาลัยแต่ละแห่งประกาศรายชื่อผู้มีสิทธิ์สัมภาษณ์และผู้มีสิทธิ์เข้าศึกษาตามปฏิทินการรับสมัครที่วิทยาลัยกำหนด

๓. ข้อตกลงเบื้องต้นในการเข้าศึกษาในโควตา อาสาสมัครสาธารณสุข (อสม.) และบุตรอาสาสมัครสาธารณสุข (บุตร อสม.)

๓.๑ การศึกษา ได้รับทุนเรียนฟรีโดยเป็นค่าใช้จ่ายในการลงทะเบียนตลอดหลักสูตร (สำหรับค่าใช้จ่าย ส่วนตัว เช่น ค่าตรวจร่างกาย ค่าชุดและเครื่องแต่งกาย ค่าอาหาร ค่าที่พัก ค่าเดินทาง ผู้เข้าศึกษาจะต้องจ่ายเอง)

๓.๒ การศึกษาหลักสูตรประกาศนียบัตรผู้ช่วยพยาบาลของอาสาสมัครสาธารณสุข (อสม.) และบุตรอาสาสมัครสาธารณสุข (บุตร อสม.) ไม่มีข้อผูกพันในการเข้าทำงานหรือบรรจุเข้ารับราชการและการศึกษาหลักสูตรดังกล่าวนี้ ไม่เป็นเหตุให้พ้นสภาพการเป็นอาสาสมัครสาธารณสุข (อสม.)

๓.๓ ผู้เข้าศึกษาต้องเข้าศึกษาตามการจัดสรรสถานที่ศึกษา ที่คณะพยาบาลศาสตร์ สถาบันพระบรมราชชนก กำหนดไว้

๓.๔ กำหนดโควตาการเข้าศึกษา โรงพยาบาลส่งเสริมสุขภาพตำบล แห่งละ ๑ โควตา ทั้งนี้ หากโรงพยาบาลส่งเสริมสุขภาพตำบล มีผู้สมัครมากกว่า ๑ คนให้เป็นดุลพินิจของวิทยาลัยในการรับนักศึกษา ทั้งนี้จำนวนการรับนักศึกษาต้องไม่เกินจำนวนโควตาที่กำหนด

**ประเภท บุคคลทั่วไป**

1. คุณสมบัติทั่วไป

๑.๑ มีอายุ ๑๖ - ๓๕ ปี นับถึงวันเปิดภาคการศึกษา

๑.2 เป็นผู้สำเร็จการศึกษาไม่ต่ำกว่าระดับมัธยมศึกษาปีที่ ๖ หรือเทียบเท่าตามหลักสูตรที่ กระทรวงศึกษาธิการรับรอง

๑.3 เป็นผู้มีสุขภาพร่างกายและจิตใจที่สมบูรณ์ มีบุคลิกภาพที่เหมาะสม ไม่มีความพิการหรือผิดปกติทางด้านร่างกายและจิตใจ อันเป็นอุปสรรคต่อการศึกษา และการประกอบอาชีพ

๑.4 เป็นผู้มีความประพฤติดี ไม่เคยมีชื่อเสียงเสียหาย ไม่เคยถูกลงโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ และไม่เป็นผู้ที่ถูกลงโทษเนื่องจากการกระทำความผิดหรือร่วมกระทำการทุจริตในการสอบวัดความรู้เพื่อสมัครเข้าศึกษาในสถาบันใดๆ

๑.5 ไม่เป็นภิกษุ สามเณร และนักบวช ตามคำสั่งมหาเถรสมาคม ที่ ๑/๒๕๖๔ ลงวันที่ ๒๘ กันยายน ๒๕๖๔ เรื่อง กรณีพระภิกษุสามเณรเรียนวิชา หรือสอบแข่งขัน หรือสอบคัดเลือกอย่างคฤหัสถ์ พ.ศ.๒๕๖๔

/2. วิธีรับสมัคร...

๒. วิธีรับสมัครบุคคลทั่วไป

๒.๑ วิทยาลัยจัดทำปฏิทินการรับบุคคลทั่วไปเข้าศึกษาและประชาสัมพันธ์ให้ โรงพยาบาลส่งเสริมสุขภาพตำบล สาธารณสุขอำเภอ สำนักงานสาธารณสุขจังหวัด หรือหน่วยงานที่เกี่ยวข้อง ตามเขต/จังหวัดที่ได้รับการกระจายในการรับผู้เข้าศึกษา

๒.2 ผู้สมัครลงลายมือชื่อให้ครบถ้วน โดยเอกสาร ประกอบการสมัคร มีดังนี้

๑) ใบแสดงความจำนงสมัครเข้ารับการคัดเลือก ติดรูปถ่ายหน้าตรง ไม่สวมแว่นตาดำ

ขนาด ๓ x ๔ เซนติเมตร ถ่ายไม่เกิน ๖ เดือน ถึงวันสมัคร และลงลายมือชื่อให้ครบถ้วน

(ตามเอกสารแนบ ๑)

๒) สำเนาใบประจำตัวประชาชน

๓) สำเนาทะเบียนบ้าน

๔) สำเนาวุฒิการศึกษา

๕) หลักฐานการเปลี่ยนชื่อ ชื่อสกุล (ถ้ามี)

6) เอกสารอื่น ๆ (ถ้ามี)

๒.3 ผู้สมัครส่งเอกสารการสมัครให้วิทยาลัยพยาบาล ตามเวลาที่กำหนด

๒.4 วิทยาลัยประกาศรายชื่อผู้มีสิทธิ์สัมภาษณ์ และเข้าศึกษา ตามปฏิทินการรับสมัครที่วิทยาลัยกำหนด

๓. ข้อตกลงเบื้องต้นในการเข้าศึกษาในโควตาบุคคลทั่วไป

๓.๑ การศึกษา มีค่าใช้จ่ายในการลงทะเบียนตลอดหลักสูตรจำนวน 45,000 บาท (สี่หมื่นห้าพันบาทถ้วน) สำหรับค่าใช้จ่ายส่วนตัว เช่น ค่าตรวจร่างกาย ค่าชุดและเครื่องแต่งกาย ค่าอาหาร ค่าที่พัก ค่าเดินทาง ผู้เข้าศึกษาจะต้องจ่ายเอง

๓.๒ การศึกษาหลักสูตรประกาศนียบัตรผู้ช่วยพยาบาลในโควตาบุคคลทั่วไป ไม่มีข้อผูกพันในการเข้าทำงานหรือบรรจุเข้ารับราชการ

หมายเหตุ ขอสงวนสิทธิ์งดดำเนินการจัดการเรียนการสอน กรณีมีผู้ผ่านการสอบข้อเขียนและสอบสัมภาษณ์และตรวจร่างกายน้อยกว่า 30 คน

ประกาศ ณ วันที่ กรกฎาคม พ.ศ. 2566

(นายธานี กล่อมใจ)

ผู้อำนวยการวิทยาลัยพยาบาลบรมราชชนนี พะเยา

คณะพยาบาลศาสตร์ สถาบันพระบรมราชชนก